CELEX: 32008D0686
Language: lv
Date: 2008-08-20 00:00:00
Title: 2008/686/EK: Komisijas Lēmums ( 2008. gada 20. augusts ), ar ko groza Lēmumu 2005/59/EK attiecībā uz tiem apgabaliem Slovākijā, kuros jāīsteno plāni par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri (izziņots ar dokumenta numuru K(2008) 4428)

22.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 224/13
            
         
      KOMISIJAS LĒMUMS
   
   (2008. gada 20. augusts),
   ar ko groza Lēmumu 2005/59/EK attiecībā uz tiem apgabaliem Slovākijā, kuros jāīsteno plāni par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri
   (izziņots ar dokumenta numuru K(2008) 4428)
   (Autentisks ir tikai teksts slovāku valodā)
   (2008/686/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punktu un 20. panta 2. punktu,
   tā kā:
   
               (1)
            
            
               Ar Komisijas Lēmumu 2005/59/EK (2) ir apstiprināts Slovākijas 2004. gada 31. augustā iesniegtais plāns klasiskā cūku mēra apkarošanai savvaļas cūkām un plāns savvaļas cūku ārkārtas vakcinācijai tajos dalībvalsts apgabalos, kas noteikti lēmuma pielikumā.
            
         
               (2)
            
            
               Slovākija ir informējusi Komisiju par stāvokļa izmaiņām saistībā ar klasisko cūku mēri savvaļas cūkām minētajā dalībvalstī. Ņemot vērā pieejamo epidemioloģisko informāciju, savvaļas cūku klasiskā cūku mēra izplatības apkarošanas plānā un šo cūku ārkārtas vakcinācijas pasākumos pilnībā jāiekļauj Rimavská Sobota, Nové Zámky, Levice un Komárno rajons.
            
         
               (3)
            
            
               Kopienas tiesību aktu pārskatāmības labad Lēmuma 2005/59/EK pielikums jāaizstāj ar šā lēmuma pielikuma tekstu.
            
         
               (4)
            
            
               Tāpēc attiecīgi ir jāgroza Lēmums 2005/59/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/59/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts Slovākijas Republikai.
   
      Briselē, 2008. gada 20. augustā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 316, 1.12.2001., 5. lpp. Direktīvā jaunākie grozījumi izdarīti ar Komisijas Lēmumu 2007/729/EK (OV L 294, 13.11.2007., 26. lpp.).
   
      (2)  OV L 24, 27.1.2005., 46. lpp. Lēmumā jaunākie grozījumi izdarīti ar Lēmumu 2008/88/EK (OV L 28, 1.2.2008., 34. lpp.).
   
      PIELIKUMS
      
         
            “PIELIKUMS
            1.   Apgabali, kuros jāīsteno plāns klasiskā cūku mēra izplatības apkarošanai savvaļas cūku vidū
            Veterinārijas un pārtikas pārvaldes teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Krupina un Detva rajonu), Lučenec (kas ietver Lučenec un Poltár rajonu), Veľký Krtíš (kas ietver Veľký Krtíš rajonu), Komárno (kas ietver Komárno rajonu), Nové Zámky (kas ietver Nové Zámky rajonu), Levice (kas ietver Levice rajonu) un Rimavská Sobota (kas ietver Rimavská Sobota rajonu).
            2.   Apgabali, kuros jāīsteno plāns par savvaļas cūku ārkārtas vakcināciju pret klasisko cūku mēri
            Veterinārijas un pārtikas pārvaldes teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Krupina un Detva rajonu), Lučenec (kas ietver Lučenec un Poltár rajonu), Veľký Krtíš (kas ietver Veľký Krtíš rajonu), Komárno (kas ietver Komárno rajonu), Nové Zámky (kas ietver Nové Zámky rajonu), Levice (kas ietver Levice rajonu) un Rimavská Sobota (kas ietver Rimavská Sobota rajonu).”